
1. ASJAOLUD JA MENETLUSE KÄIK
24.11.2021.a laekus omanikult ehitisregistri keskkonda läbi vaatamiseks Rakvere tn 22c kinnistule, katastritunnus 51101:001:0954, rajatud tehisjääväljakule,  ehitisregistri kood 221376746  kasutusloa taotlus nr 2111371/28790. Taotlusele on lisatud ehitusprojekt „Tehisjääga liuvälja projekteerimine ja ehitamine aadressil Rakvere tn 22c, Narva 21118_TP_v02_Rakvere22c.“, projekteerija OÜ Ökodisko, koos ehitusdokumentatsiooniga.

24.11.2021 on ehitisregistri keskkonnas, koduleht www.ehr.ee, genereeritud kasutusloa eelnõu nr 2112371/21630, menetluse nr 283854, mis suunati ehitisregistri kaudu kooskõlastamiseks Linnamajandusametile ning Arhitektuuri-ja Linnaplaneerimise Ametile.

Ehitusseadustiku § 130 lõike 2 punkti 2 kohase kontrolli kohta on 25.11.2021  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks
26.11.2021 ehitustööde tellija taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud - ehitusettevõtja, omanikujärelevalve vastutavad spetsialistid - tunnistasid Rakvere tn 22c kinnistule rajatud tehisjääväljaku ehitisregistri koodiga 221376746 nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad.
Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puudused ning kasutusloa taotlus on puuduste kõrvaldamiseks tagastatud ehitisregistri elektroonilise keskkonna kaudu.

07.12.2021. a on taotleja lõplikult kõrvaldatud puudustega taasesitanud ehitusdokumentatsiooni ehitisregistri elektroonilisse keskkonda ning ehitisregistri keskkonnas on genereeritud kasutusloa eelnõu nr 2112371/21630-3.

07.12.2021 kooskõlastasid kõik menetlusse kaasatud isikud kasutusloa väljastamiseks kasutusloa taotluse. 

Ehitusseadustiku § 55 kohaselt kasutusloa andmisest keeldumise põhjused puuduvad ning ehitised vastavad ehitusloale, kehtivatele nõuetele ning Rakvere tn 22c kinnistule, katastritunnus 51101:001:0954, rajatud tehisjääväljakule,  ehitisregistri kood 221376746, võib anda kasutusloa.


2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.


3.  OTSUS
Anda kasutusluba Rakvere tn 22c kinnistule rajatud tehisjääväljakule,  ehitisregistri kood 221376746, 
katastritunnus 51101:001:0954, rajatud ehitusprojekti „Tehisjääga liuvälja projekteerimine ja ehitamine aadressil Rakvere tn 22c, Narva 21118_TP_v02_Rakvere22c.“, projekteerija OÜ Ökodisko kohaselt.


1. RAKENDUSSÄTTED
4.1. Korraldus jõustub seadusega sätestatud korras. 
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

